ΓΡΑΠΤΗ ΕΡΩΤΗΣΗ E-1078/02

υποβολή: Erik Meijer (GUE/NGL) προς την Επιτροπή

(18 Απριλίου 2002)

Θέμα: Διασυνοριακή σιδηροδρομική γραμμή μεταξύ Groningen και Βρέμης. Συνεχιζόμενη καθυστέρηση της ανακαίνισης του τμήματος της γραμμής μεταξύ Nieuweschans και Leer

1. Ερωτάται η Επιτροπή εάν θυμάται την ερώτησή μου αριθ. E-0178/00(1) της 31ης Δεκεμβρίου 2000, αναφορικά με την επερχόμενη διακοπή της σιδηροδρομικής σύνδεσης μεταξύ του Groningen των Κάτω Χωρών και του κομβικού σημείου Leer στη σιδηροδρομική γραμμή προς τη Βρέμη της Γερμανίας μετά την αποκατάσταση του μήκους 17 χιλιομέτρων τμήματος μεταξύ των συνοριακών σημείων Nieuweschans και Weener, καθώς και την απάντησή της της 30ης Μαρτίου 2000 με το καθησυχαστικό συμπέρασμα ότι μετά την ανακαίνιση του εν λόγω τμήματος, που θα ολοκληρωνόταν εντός του έτους 2000, οι εταιρείες DB Regio και NoordNed θα είχαν το δικαίωμα εκμετάλλευσης της γραμμής.

2. Ερωτάται η Επιτροπή εάν γνωρίζει ότι, κατόπιν της απάντησης αυτής, διεκόπη η λειτουργία της σιδηροδρομικής σύνδεσης από 28.5.2000 έως 1.12.2000, χωρίς όμως η σύνδεση αυτή να μπορεί να επαναλειτουργήσει, λόγω του ότι η ανακαίνιση του σε μεγάλο βαθμό παραμελημένου τμήματος αναμένεται να ξεκινήσει μόλις το δεύτερο εξάμηνο του έτους 2001.

3. Σε ποιο βαθμό η καθυστέρηση και η αντίθεση που οφείλονται σε συνεχώς αναδυόμενα σχέδια της Γερμανίας και των Κάτω Χωρών για την κατασκευή γραμμής εναέριου καλωδιοκίνητου σιδηροδρόμου (TransRapid) στη διαδρομή Άμστερνταμ-Lelystad-Groningen-Βρέμη-Αμβούργο-Schwerin-Βερολίνο, η οποία ενδέχεται να οδηγήσει στη μεταφορά της ροής κίνησης στο πέρασμα διέλευσης των συνόρων κοντά στο Nieuweschans και το Leer; Τα εν λόγω σχέδια συνεχίζουν να διαδραματίζουν σημαντικό ρόλο στη λήψη αποφάσεων για το μέλλον της συμβατικής σιδηροδρομικής γραμμής μεταξύ Groningen και Βρέμης·

4. Ερωτάται η Επιτροπή εάν το εν λόγω τμήμα της γραμμής, περιλαμβανομένων των σταθμών, των γεφυρών και των ισόπεδων διασταυρώσεων, πληροί εν τω μεταξύ όλα τα κριτήρια βελτίωσης που είχαν ληφθείπόψη κατά την χορήγηση οικονομικής ενίσχυσης στο πλαίσιο του Διευρωπαϊκού Δικτύου Μεταφορών και του προγράμματος Interreg; Έχουν εν τω μεταξύ δαπανηθεί όλα τα κονδύλια που διέθεσε η ΕΕ για τον σκοπό για τον οποίο προορίζονταν· Εάν όχι, για ποιο λόγο·

5. Υφίστανται τεχνικοί λόγοι, άλλοι από αυτούς που σε ακόλουθες ερωτήσεις εγείρονται σχετικά με τις διαφωνίες περί εκμετάλλευσης, που αποτρέπουν την άμεση επαναλειτουργία της σιδηροδρομικής σύνδεσης στο εν λόγω τμήμα της γραμμής·

Πηγή: 'Het Openbaar Vervoer/Railnieuws', (Δημόσια Μέσα Μεταφοράς / Σιδηροδρομικά Νέα) έτος 45 αριθ.522, Μάρτιος 2002, rail@wanadoo.nl

(1) ΕΕ C 330 E της 21.11.2000, σελ. 98.

Κοινή συμπληρωματική απάντησητου κας de Palacio εξ ονόματος της Επιτροπήςστις γραπτές ερωτήσεις E-1078/02, E-1079/02 και E-1080/02

(27 Σεπτεμβρίου 2002)

Η Επιτροπή έχει ενημερωθεί από τις αρμόδιες γερμανικές και ολλανδικές αρχές ότι ολοκληρώθηκε η αναβάθμιση της σιδηροδρομικής γραμμής μεταξύ Groningen και Leer και ότι τη στιγμή αυτή λειτουργούν τρία τραίνα προς κάθε κατεύθυνση, με σημείο ανταπόκρισης στην Nieuweschans (NL) στα ολλανδο-γερμανικά σύνορα: Μέχρι το τέλος του 2002, προβλέπεται να αυξηθεί η κυκλοφορία με τη λειτουργία επτά κατευθείαν τραίνων ανά κατεύθυνση.

Οι δημόσιες αρχές προκήρυξαν δημοπρασία για την εξυπηρέτηση αυτής της γραμμής για τη χρονική περίοδο 1999/2000. Η σύμβαση ανατέθηκε στην εταιρεία Noordned για την εσωτερική εξυπηρέτηση στο Groningen. Όσον αφορά τη διασυνοριακή εξυπηρέτηση, χρειάστηκε να αντιμετωπιστούν διάφορες δυσχέρειες, όπως π.χ. το απόθεμα τροχαίουλικού και το προσωπικό με τα κατάλληλα προσόντα, πριν καταστεί δυνατόν να ανατεθεί η σύμβαση εξυπηρέτησης στην σιδηροδρομική εταιρεία Noordned και Dbregio.

Η μελέτη για την οργάνωση, τη διαχείριση και τη μελέτη της αγοράς (OGM)(1) την οποία δρομολόγησε η Επιτροπή για να αξιολογήσει το παρόν και το δυνητικό δυναμικό της αγοράς για την εξυπηρέτηση των διεθνών επιβατικών σιδηροδρομικών μεταφορών, έφερε σε φως ότι οι δημόσιες αρχές συχνά δεν κατορθώνουν να επιφέρουν ρύθμιση στην εξυπηρέτηση των περιφερειακών διασυνοριακών σιδηροδρομικών γραμμών και ότι το επίπεδο της παρεχόμενης εξυπηρέτησης φθίνει. Στην περίπτωση της γραμμής Groningen-Leer, οι δημόσιες αρχές, και από τις δύο πλευρές των συνόρων, αποφάσισαν να προβούν σε ενέργειες, ώστε να συνάψουν σύμβαση για την εξυπηρέτηση περιφερειακής διασυνοριακής γραμμής και η προσπάθειά τους αυτή στέφθηκε με επιτυχία. Ένα άλλο παράδειγμα επιτυχούς επανάθεσης σε λειτουργία μιας διασυνοριακής σύνδεσης είναι η γραμμή που συνδέει την Gronau (D) και την Enschede (NL), για την οποία το πρόγραμμα Interreg διέθεσε κονδύλια για την αναβάθμιση της σιδηροδρομικής γραμμής. Όπως ανακοινώθηκε στην ανακοίνωση Για έναν ολοκληρωμένο ευρωπαϊκό σιδηροδρομικό χώρο(2), η Επιτροπή θα προβεί σε ενέργειες, ώστε να βελτιώσει τις διασυνοριακές σιδηροδρομικές μεταφορές και θα προτείνει κανονισμό για τα δικαιώματα των επιβατών των σιδηροδρομικών μεταφορών.

Η αναβάθμιση τηςπάρχουσας σιδηροδρομικής γραμμής μεταξύ Groningen και Leer, πουπόκειται στις αποφάσεις συγχρηματοδότησης στο πλαίσιο του Διευρωπαϊκού Δικτύου Μεταφορών (ΔΕΔ) και του προγράμματος Interreg, συμβάλλει στη βελτίωση της διασυνοριακής σιδηροδρομικής εξυπηρέτησης βραχυπρόθεσμα και μεσοπρόθεσμα. Η κατασκευή μιας γραμμής μαγνητικής ανάρτησης μεταξύ Άμστερνταμ, Groningen, Βρέμης και Αμβούργου, μέχρι στιγμής, δεν έχει εξεταστεί στο πλαίσιο του Διευρωπαϊκού Δικτύου Μεταφορών· οποιαδήποτε τέτοια πρόταση θα πρέπει να τεκμηριωθεί με βάση την ακράδαντη απόδειξη της βιωσιμότητάς της από άποψη τεχνική, οικονομική και δημοσιονομική.

Οι αρμόδιες εθνικές αρχές διαβεβαίωσαν την Επιτροπή ότι το έργο της αναβάθμισης επιτελέστηκε σύμφωνα με τους αρχικούς στόχους. Όσον αφορά τη συνεισφορά του ΔΕΔ μεταφορών, η Επιτροπή προτίθεται να ολοκληρώσει επισήμως την απόφαση χρηματοδότησης το φθινόπωρο του 2002, μετά από ένα τελικό τεχνικό και δημοσιονομικό έλεγχο.

Η Επιτροπή δεν έχειπόψη της οποιοδήποτε παράγοντα τεχνικής φύσης που θα εμπόδιζε την άμεση έναρξη μεταφορικώνπηρεσιών στηνπόψη γραμμή.

(1) See http://europa.eu.int/comm/transport/rail/library/ogm-report.pdf.

(2) COM(2002)18 τελικό.